Luqman Podolski

Luqmanul Haqim bin Kamaruddin (; lahir 2 Mei 1998) atau lebih dikenali sebagai Luqman Podolski ialah seorang pelawak, pengacara, pelakon, penyanyi dan personaliti media sosial lelaki Malaysia. Beliau ialah calon ABPBH 2016 sebagai finalis dalam personaliti media sosial.

Kehidupan awal dan pendidikan 
Luqman dilahirkan pada 2 Mei 1998 di Kuala Lumpur dan merupakan bekas pelajar Sekolah Menengah Kebangsaan Pusat Bandar Puchong 1, Puchong, Selangor.

Kerjaya
Luqman Podolski mula bergiat aktif di media sosial sejak 2014 dan mula menghasilkan video di Instagram selepas menonton hasil karya kreatif personaliti media sosial, Faiz Dickie, yang merupakan idolanya. Pada 8 April 2017, Luqman terpilih sebagai wakil Malaysia untuk calon bagi kategori Lifestyle dan Breakout Influencer di Anugerah Influencer Asia 2017 yang berlangsung di Pusat Konvensyen Kuala Lumpur (KLCC). Selain Luqman, personaliti media sosial lain yang terlibat ialah Mira Filzah, Elizabeth Tan dan Ucop. Beliau telah dinobatkan sebagai pemenang Top Breakout Influencer sekaligus menewaskan Mira Filzah. 

Luqman memulakan kerjaya lakonan menerusi filem Sekolahaha arahan bersama Mat Luthfi dan Syafiq Yusof, dijangka ditayangkan di pawagam pada 2024. Kerjaya muzik Luqman bermula pada 2019 setelah menandatangani kontrak bersama Black Hat Cat Records dan Warner Music Malaysia, seterusnya muncul bersama single sulungnya, "Sorang". EP sulungnya, Hitam Putih, dikeluarkan pada 16 Oktober 2020.

Kekeliruan
Pada April 2017, Luqman menafikan dakwaan beliau telah memerli stesen radio Era menerusi sebuah video yang dimuat naik di akaun Instagram beliau. Menurut Luqman, video itu dibuat hanya sekadar menghiburkan pengikut Instagramnya dan tiada kaitan dengan mana-mana pihak.

Kehidupan peribadi
Dalam temu ramah bersama mStar Online, Luqman mendedahkan nama 'Podolski' diilhamkan daripada pemain bola sepak antarabangsa, Lukas Podolski. Beliau sebelum ini bukan peminat bola sepak, namun beliau telah meminati pasukan Manchester United. Beliau mempunyai 1.3 juta pengikut di Instagram.

Filemografi

 Filem 
 Tahun Tajuk Peranan Catatan TBA Sekolahaha Dirinya sendiri Filem pertama

Diskografi

 EP 
+ Tajuk Butiran album Hitam Putih Dikeluarkan: 16 Oktober 2020
 Label: Black Hat Cat Records
 Format: CD, muat turun digital Kau Apa Sebenarnya? Dikeluarkan: 24 Januari 2025
 Label: Black Hat Cat Records
 Format: CD, muat turun digital

 Single 
+ Tahun TajukAlbum 2019 "Sorang" rowspan="1"  2020 "Kembar"Hitam Putih "Kalau Kau Rindu" 2022 "Ring Ring" rowspan="4"  "Bahaya" 2023 "Mungkin Aku Tak Penting?"(menampilkan Tish Errda) "Sudah Kahwin Ke Belum?"(menampilkan Bunga) 2024 "Tak Sedar Diri"(menampilkan SYA) Kau Apa Sebenarnya? "Salahkah Aku?" 2025 "Tiba-Tiba" "Aku Dah Tak Percaya"(menampilkan Zynakal) "Rahsia" "MYVI"

Single kolaborasi
 Tahun Tajuk Penyanyi 2024 "Menanti" Eclat Story

Anugerah dan pencalonan
 Tahun Anugerah Kategori Keputusan 2016 Anugerah Pilihan Online 2016 Personaliti Media Sosial Pilihan Online 2017 Anugerah Influence Asia 2017 Top Breakout Influencer  Anugerah Bintang Popular Berita Harian 2016 Personaliti Media Sosial  

Rujukan

Pautan luar





Kategori:Kelahiran 1998
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Kuala Lumpur
Kategori:Pelakon lelaki Malaysia
Kategori:Penyanyi lelaki Malaysia
Kategori:Pelawak Malaysia
Kategori:Selebriti internet Malaysia